আমাদের খিলগাঁও সরকারী হাই স্কুলের (১৯৭৯-৮৫) আর্টের শিক্ষক (মোল্লা স্যার বোধহয়) সবিশেষ পিকিউলার পারসোনালিটি ছিলেন। উনি ছাত্রদের বিশেষ পাত্তা দিতেন না। এখন বুঝি (তখন বুঝতাম না) আর্টিস্টরা ওই রকম হইয়া  থাকেন। সে সময়ও আমার ভিতরে আর্টের উপকৃতি সাধন হইয়া থাকতে পারে। আরেক ঘটনা মনে আছে। এইটা সামাজিক ছবি আঁকনের। আমাদের বাড্ডায়, এক ভদ্রলোক আছিলেন স্ট্যাম্প বিষয়ে যার নাম প্রায়ই উচ্চারিত হয় - যার বাসায় বিদেশী লোকরা আসতো। একদিন ওনার দুই ছেলে আইসা আমগো কয়েকজনরে বাসায় নিয়া গেল। যে ওনারা ছবি আঁকনের জিনিসপাতি দিব, আমরা ফ্রি ছবি আঁকতে পারমু। মনে আছে তখন বর্ষাকাল আছিল। ও দুই ভাইদের বাসার ছাদ থিকা দিকচক্রবালে বর্ষা ঘনাইতেছিল। আমি তা আঁকছিলাম। অন্যেরাও এই পরিবেশ প্রকৃতিই আঁকছিল। আঁকনের পরে আমরা ছবি ওই বাসায় রাইখাই চইলা  আসি। আবার পরের দিন আঁকনের কথা আছিল বইলা মনে পড়। তবে সেটি আর হইয়া ওঠে নাই। এখন আমার ধুরন্ধর মন বলে ওই ঘটনাটা আছিল কোনো এনজিও কার্যক্রমের অংশ নিশ্চয়ই। দুই ভাইয়ের লগে বছর বিশেক ধইরা দেখা নাই। ওরা শুনছি আমেরিকা থাকে।